Borusan Pipe va deschide, în câteva luni, o nouă capacitate de producţie în Parcul Industrial Alinso, de pe raza comunei Ariceştii Rahtivani, din judeţul Prahova. Pe noua linie de producție va începe producţia de ţevi pentru automobile, iar clienţii sunt Dacia şi Ford Otosan,precum şi companii din Germania, Slovacia, Ungaria, Cehia sau Polonia.
„Borusan Pipe va deschide în câteva luni o nouă capacitate de producţie în Parcul Industrial Alinso, de pe raza comunei Ariceştii Rahtivani. Aici va începe producţia de ţevi care intră în componenţa automobilelor. Clienţii sunt Dacia şi Ford Otosan, dar şi companii din Germania, Slovacia, Ungaria, Cehia sau Polonia. În hala de producţie utilajele sosesc, sunt instalate şi se fac probe. Investiţia este de 15 milioane de euro cu posibilitate de dublarea a ei în cel mai scurt timp, dacă piaţa o va cere. Prima fază presupune crearea a şaizeci de noi locuri de muncă. Însă miza o reprezintă dorinţa grupului Borusan (cu o cifră de afaceri totală de 7,9 miliarde dolari) să îşi diversifice investiţiile şi în celelalte domenii de activitate, nu doar în cel al componentelor pentru industria auto”, a scris Ştefan-Radu Oprea, pe Facebook.
Ministrul Economiei a mai spus că „atunci când investitorii, cu capital românesc sau străin, găsesc sprijin la autorităţile locale, judeţene sau guvernamentale proiectele se dezvoltă la timp generând locuri de muncă şi prosperitate pentru localităţile unde sunt amplasate”.
Borusan Pipe a fost prima întreprindere industrială a unuia dintre cele mai importante conglomerate de afaceri din Turcia, Grupul Borusan. Borusan Pipe este diviza de țevi a grupului ce are afaceri în domenii precum automotive, logistică sau energie
În prezent, Borusan Pipe își desfășoară activitatea la nivel global. Are peste 2.500 de angajați, 11 facilități instalate pe trei continente și oferă peste 4.000 de tipuri de produse.
În anul 2014, a fondat Borusan Pipe US Inc. pentru a gestiona investiția sa în fabrica din Houston Baytown din SUA, iar în 2023 a cumpărat Berg Pipe, compania de profil cu cea mai mare capacitate din SUA.
Și Beyçelik Gestamp a deschis o nouă fabrică de componente auto
Beyçelik Gestamp, producător de echipamente și componente pentru industria auto, va deschide în localitatea aregeșeană Dărmănești o nouă fabrică.
Lucrările la unitatea care se întinde 22.000 de metri pătrați sunt aproape de finalizare și,aproximativ 200 de persoane vor fi angajate în curând.
Fabtrica va produce componente auto pentru Dacia și Ford Otosan.
Gestamp Beycelik România este o companie multinațională din industria auto rezultată din colaborarea dintre compania turcească Beycelik și cea spaniolă Gestamp.
Compania mai deține o fabrică în zonă, unde lucrează 800 de oameni.
****